Albatros L 58

„Albatros L 58“ – XX a. trečiajame dešimteyje Berlyno primiestyje Johanistalyje įsikūrusios įmonės „Albatros Flugzeugwerke“ sukurtas aukštasparnis vienmotoris penkiavietis – šešiavietis keleivinis lėktuvas, naudotas ir Vokietijos-SSRS aviakompanijos „Deruluft" vykdytuose skrydžiuose per Lietuvą (maršrutas Berlynas-Karaliaučius-Kaunas-Maskva).

 Istorija 
Pasibaigus Pirmajam pasauliniam karui ir jame dalyvavusioms valstybėms ratifikavus Versalio sutartį, Vokietijos imperijos aviacija buvo išskaidyta; skrydžiai, iš pradžių juos visai uždraudus, buvo atnaujinti tik civilinio transporto. Nedrąsus aviacijos rinkos atgimimas naujai įkurtoje Veimaro Respublikoje paskatino kurti naujus modelius, sukurtus pakeisti į keleivinius perdarytus karinius orlaivius bei taip išgyventi ekonominę sektoriaus krizę.

Trečiojo dešimtmečio pradžioje Sąjunginkų aeronautikos kontrolės komisija (pranc. Commission Aéronautique Inter-Alliée) leido Vokietijoje pradėti civilinių orlaivių gamybą. Netrukus po šio leidimo paskelbimo Vokietijos aviakompanija „Deutsche Luftreederei“ užsakė „Albatros Flugzeugwerke“ sukurti lengvąjį 5-6 vietų keleivinį orlaivį. Šio užskaymo rezultatas – aukštasparnis vieno piloto valdomas „Albatros L 58". Jo konstrukcija rėmėsi nerealizuotu projektu „Albatros L 57".

Pirmasis L 58 prototipo skrydis įvyko 1923 m. Vėliau buvo sukurta patobulintas modelis L 58a, varomas anglišku varikliu „Rolls Royce Eagle VIII".

1926 m. L 58 pagrindu „Albatros" sukūrė keleivnį biplaną L 73.

 Konstrukcija 
L 58 buvo daugiausiai medinės konstrukcijos, konsolinis aukštasparnis monoplanas su 2,80 × 1,15 × 1,60 m dydžio uždaru salonu penkiems–šešiems keleiviams. Orlaivį varė vienas variklis „Maybach Mb IVa", sukęs dvimentį medinį fiksuoto žingsnio propelerį.

Piloto darbo vieta buvo įrengta priešais sparnus atviroje kabinoje. Orlaivio važiuoklė buvo fiksuota, pagrindinę šasi sudarė du ratai, uodegos gale buvo pačiūža.

 Eksploatacija 
Iš viso buvo pagaminti 9 šio lėktuvo vienetai. Visas šias mašinas iš pradžių įsigijo Vokietijos aviakompanija „Deutsche Luftreederei" ir jos įpėdinė „Deutscher Aero Lloyd". Keletą jų vėliau perėmė 1926 m. įkurta „Deutsche Luft Hansa“. Du lėktuvai buvo parduoti Sovietų Sąjungos ir Vokietijos aviakompanijai „Deruluft".

Paskutinis Vokietijoje eksploatuotas L 58 egzempliorius, D-576 Wolkensegler, sudužo netoli Eseno 1928 m. birželio 5 d.

 Techninai duomenys 
L 58L 58 aĮgula2 (pilotas, stebėtojas / borto inžinierius)Keleivių56Ilgis10,89 m10,87 mSparnųmojis18,00 mplotas44,50 m²48,00 m²apkrova50,56 kg/m²46,87 kg/m²Aukštis3,80 mSvoristuščio1370 kgkrovinio880 kgmaksimalus2250 kgSpecifinė galia11,78 kg/kW (8,65 kg/AG)8,49 kg/kW (6,25 kg/AG)Galios ir sparnų ploto santyks4,29 kW/m² (5,84 AG/m²)5,52 kW/m² (7,50 AG/m²)Greitismaksimalus150 km/hkreiserinis135 km/h jūros lygyje140 km/h jūros lygyjekilimo1,40 m/s2,00 m/stūpimo80 km/hSkrydžio lubos3500 mSkrydžionuotolis540 kmlaikas4,00 val.5,00 valVariklisskysčiu aušinamas 6 cilindrų vienaeilis 245 AG (180 kW) galios vidaus degimo variklis Maybach Mb.IVaskysčiu aušinamas dvylikos cilindrų V formos 360 AG (265 kW) galios vidaus degimo variklis Rolls-Royce Eagle VIII

 Literatūra 

 (CZ/EN)) Albatros L.58, Valka.cz
 (RU) Albatros L.58 , Уголок неба
 (DE) Wolfgang Wagner: Der deutsche Luftverkehr – Die Pionierjahre 1919–1925. Bernard & Graefe, Koblenz 1987, ISBN 3-7637-5274-9, p. 144.
 (DE) K. Grasmann (Hrsg.): Flugzeug Typentafeln. DMZ 1925–1927. 1977 (Faksimile-Nachdruck Deutsche Motor-Zeitschrift Heft 7/1925).
 (EN) Taylor, Michael J. H. (1989). Jane’s Encyclopedia of Aviation. London: Studio Editions. p. 55.

Kategorija:Albatros orlaviai
Kategorija:Oro laineriai
Kategorija:Aukštasparniai
Kategorija:Monoplanai